Han har vært spiller og trener for en rekke lag i Sverige og Norge, blant annet Tromsø IL, Moss Fotballklubb, Rosenborg Ballklub, det norske kvinnelandslaget, og det norske herrelandslaget, Molde FK, samt flere aldersbestemte landslag, blant dem U21-landslaget for menn. Han er den eneste treneren som har trent både det norske dame- og herrelandslaget i fotball. Han trente det norske kvinnelandslaget som tok gull under OL i Sydney i 2000.